বিতান অধিকারীর দেহ পৌঁছল তাঁর বাড়িতে

ওয়েব ডেস্ক: ভূস্বর্গে জঙ্গি হামলা! আর সেই হামলায় প্রাণ হারান ৩ বঙ্গ সন্তান। আর আজ দুজন বঙ্গ সন্তানের কফিনবন্দি দেহ ফিরল কলকাতায়। প্রথমে কলকাতা বিমানবন্দরে নামে সেই দেহ, আর তারপরেই বিতান অধিকারীর বাড়ির উদ্দেশে রওনা হয় সেই দেহ। কলকাতাতে ফেরেন বিতানের স্ত্রী এবং তাঁর সন্তান। ইতিমধ্যেই বিতান অধিকারীর দেহ পৌছয় তাঁর বাড়িতে। জানা যাচ্ছে, শেষ কৃত্যের জন্যেও বেরিয়ে গেছে তাঁর দেহ।

আজ কলকাতা বিমানবন্দরে ২ নিহতের মৃতদেহ ফেরার সময় এয়ারপোর্টে উপস্থিত ছিলেন রাজনৈতিক রঙ নির্বিশেষে বহু নেতা কর্মী। এয়ারপোর্টে উপস্থিত ছিলেন টিএমসির অরুপ বিশ্বাস, মেয়র ফিরহাদ হাকিম, এবং অসীম বোস। বিজেপির তরফ থেকে উপস্থিত ছিলেন, অভিজিৎ গাঙ্গুলী, সমীক ভট্টাচার্য, বিমান ঘোষ, রুদ্রণীল ঘোষ, এবং বিজেপির বিরোধী দলনেতা শুভেন্দু অধিকারী।

মন্ত্রী অরুপ বিশ্বাস বিমানবন্দর থেকে শুরু করে বিতানের বাড়ি পর্যন্ত উপস্থিত ছিলেন বিতানের স্ত্রী এবং তাঁর সন্তানের সঙ্গে।

তবে আজ নিহত ৩ বঙ্গ সন্তানের মধ্যে পুরুলিয়া, ঝালদার বাসিন্দা মনীষ রঞ্জনের দেহ বিমানবন্দরে পৌঁছয়নি। জানা যাচ্ছে, আগামীকাল সকালে তাঁর দেহ পৌঁছবে ঝাড়গ্রামে, তারপর সড়কপথে পৌঁছবে ঝালদায়।

আরও পড়ুন: পহেলগাঁও হামলায় নিহত ৩ বাঙালির মরদেহ ফিরল কফিনবন্দি হয়ে

ইতিমধ্যেই মুখ্যমন্ত্রী মমতা বন্দ্যোপাধ্যায় এক্স হ্যান্ডেলে শোক প্রকাশ করেন। তিনি জানান, রাজ্যের তরফ থেকে সবরকম জরুরি ব্যবস্থা ইতিমধ্যেই গ্রহণ করা হয়েছে। পাশাপাশি তিনি জানান, গোটা পরিস্থিতির উপর ব্যাক্তিগতভাবে নজর রাখছেন মুখ্যমন্ত্রী। নিহত বঙ্গ সন্তানদের পরিবারের পাশে থাকার আশ্বাস দিলেন মুখ্যমন্ত্রী (Cm Mamata Banerjee) ।

এক্স হ্যান্ডেলে মুখ্যমন্ত্রী আরও লেখেন, ‘দিল্লি বিমানবন্দরে আমাদের প্রশাসনের পক্ষ থেকে নিহতদের পরিবারের সদস্যদের সহায়তা এবং কলকাতায় তাদের পরবর্তী যাত্রার জন্য সকল ব্যবস্থা করা হচ্ছে। আজ রাত ৮.৩০ টায় বিমানটি কলকাতায় পৌঁছানোর সম্ভাবনা রয়েছে। দিল্লিতে আমাদের আবাসিক কমিশনারের কার্যালয় পরিবারের সদস্যদের সাথে যোগাযোগ রাখছে। আমি ব্যক্তিগতভাবে তদারকি করছি এবং আমাদের ঊর্ধ্বতন কর্মকর্তারা হাত মিলিয়ে কাজ করছেন।’

পাশাপাশি, দেশের পক্ষ থেকেও গ্রহণ করা হয় কড়া মোনভাব। পেহেলগাঁও কাণ্ডে কড়া জবাব দেওয়া হয় ভারতের পক্ষ থেকে। বন্ধ হল সমস্তরকম পাক দূতাবাস। সিন্ধু জলবন্টন চুক্তি কার্যকর না রাখার সিদ্ধান্ত গ্রহণ করা হল। আটারি বর্ডার চেকপস্ট বন্ধের সিদ্ধান্ত ভারতের। ভারতে থাকা সব পাক নাগরিকদের আগামী ৪৮ ঘন্টার মধ্যে ভারত ছাড়ার নির্দেশ দেওয়া হয়েছে। আজ প্রতিরক্ষামন্ত্রী রাজনাথ সিং সাংবাদিক বৈঠক করেন, এবং সেখান থেকে সাফ জানিয়ে দেন ‘শীঘ্রই জম্মু ও কাশ্মীরের পহেলগাঁও জঙ্গি হামলার উপযুক্ত জবাব দেবে ভারত।’ আর সেই জবাবই দেওয়া হল। প্রধানমন্ত্রী নরেন্দ্র মোদির বাসভবনে বিকেলবেলা জরুরি বৈঠকের ডাক দেওয়া হয়। কেন্দ্রীয় মন্ত্রিসভার নিরাপত্তা সংক্রান্ত কমিটির উচ্চপর্যায়ের বৈঠক হয়। আর বৈঠকের পরেই একগুচ্ছ সিদ্ধান্ত গ্রহণ করা হয়। যেখানে কার্যত সবরকম পাকিস্তানি দূতাবাস বন্ধের নির্দেশ দেওয়া হয়। সাংবাদিক বৈঠক করে জানালেন বিক্রম মিশ্রি।

দেখুন অন্য খবর